ཐེངས་འདིརཛ་དྲག༦༡འགྲན་བསྡུར་གྱི་སྟེགས་བུར་འགྲེང་ཐུབ་པར་ཁོ་བོ་དགའ་སྤྲོས་དགྱེས་ཤིང་།ཉིན་དེར་བོད་ལྭ་གྱོན་ཏེ་ཡུལ་དངོས་སུ་བོད་ཀྱི་གླུ་གཞས་སྙན་ལྷང་ལྷང་དུ་ཕུལ་པས་ཡུལ་དངོས་གཟིགས་མོ་བ་རྣམས་ཀྱི་དང་བ་རབ་ཏུ་བཀུགཁོས་བཤད་རྒྱུར།ཐེངས་འདིའི་འགྲན་རྩོད་པ་སོ་སོར་རང་ཉིད་ཀྱི་ནུས་སྟོབས་ཆེན་པོ་ལྡན་ནའང་ཁོ་བོར་སྔར་བཞིན་རང་རློན་ཆེ་ཞིང་བོད་ཀྱི་གླུ་གཞས་རྣལ་མས་གཟིགས་མོ་བ་དང་དཔྱད་འཇོག་པ་རྣམས་ཀྱི་ཡིད་སེམས་འགུག་ཐུབ་པར་ཡིད་ཆེས་ཟབ་མོ་བྱུང་ཟེར།དེ་མིན་བསོད་ནམས་མགོན་པོས་གཙོ་འཁྲབ་བྱེད་པའི་རོལ་མོའི་ཟློས་གར་ཆེན་མོ་རྒྱ་བཟའ་ཀོང་ཇོ་ཞེས་པ་མིག་སྔར་ཚ་ཚ་འུར་འུར་གྱིས་ཕབ་བཞིན་ཡོད་པ་དང་།ཟློས་གར་འདིའི་ནང་རྒྱལ་པོ་སྲོང་བཙན་སྒམ་པོ་འཁྲབ་སྟོན་བྱེད་པའི་བསོད་ནམས་མགོན་པོས་རྣམ་པ་ཇི་འདྲ་ཞིག་ཚང་མའི་སྤྱན་ལམ་དུ་ཕུལ་ངེས་པར་རེ་ལྟོས་ཆེན་པོ་བྱེད་འོས།